# UDSKRIVNING AF FLERE SIDER PÅ ÉN SIDE

## Oversigt

Denne funktion reducerer udskriftsbilledet og udskriver flere sider på et enkelt ark papir. Du kan kun udskrive den første side i det originale format og udskrive flere reducerede sider på de efterfølgende ark.
Hvis der for eksempel vælges [2-op] (2 sider pr. ark) eller [4-op] (4 sider pr. ark), får man de følgende udskrivningsresultater alt afhængigt af den valgte siderækkefølge.
Dette er nyttigt, når du ønsker at udskrive mange sider, som f.eks. fotos på et enkelt ark papir, og når du vil spare papir. Når denne funktion anvendes sammen med 2-sidet udskrivning, sparer den mere papir.

N-op (sider pr. ark) | Udskriftsresultater
--- | ---
Venstre til højre | Højre til venstre | Top til bund (Når udskrivningsretningen er liggende)
2-op (2 sider pr. ark) |  |  |

N-op (sider pr. ark) | Øverste venstre til højre | Øverste venstre til bund | Øverste højre til venstre | Øverste højre til bund
--- | --- | --- | --- | ---
4-op (4 sider pr. ark) |  |  |  |

- Bemærk følgende ved udskrivning af flere sider på ét ark:
  - Siderækkefølgerne for 6-op, 8-op, 9-op og 16-op er de samme som for 4-op.
  - I et Windows-miljø kan rækkefølgen ses på udskrivningsbilledet i vinduet for printerdriveregenskaber.
  - I et Macintosh-miljø vises siderækkefølgen som valg.
  - I et Macintosh-miljø er det antal sider, der kan udskrives på et enkelt ark, 2, 4, 6, 9 eller 16. Udskrivning af 8 sider på ét ark understøttes ikke.

Funktionen til udskrivning af den første side alene i original størrelse kan kun bruges, når PCL6- eller PCL5c-printerdriveren er installeret.

## Betjening

Windows
Udskrivning af flere sider på én side
Klik på fanen [Hoved], og vælg antal sider pr. ark.
Hvis du ønsker at udskrive kantlinjer, skal du klikke på afkrydsningsboksen [Kant], således at afkrydsningsmærket vises.
Vælg sidernes rækkefølge.
Når du bruger SPDL2-c-printerdriveren, kan du udskrive flere sider på et ark uden at ændre originalstørrelsen. Klik på knappen [Kompatibilitet] på fanen [Avanceret], og klik på afkrydsningsfeltet [100% N-op].
Udskrivning af kun den første side i originalstørrelse (gælder kun PCL6 og PCL5c)
Klik på fanen [Specialfunktioner].
Vælg [Layoutudskrivning], og klik på knappen [Indstillinger].
Vælg [N-op uden første side].
I "N-op-udskrivning" skal du vælge antallet af billeder pr. ark og klikke på knappen [OK].

Macintosh
Vælg [Layout], og vælg antal sider pr. ark.
Vælg sidernes rækkefølge.
Hvis du vil udskrive kantlinjer, skal du vælge den ønskede type kantlinje.
Til toppen