# LAGRING AF ET PROGRAM

## Oversigt

Denne funktion gemmer kopiindstillinger kollektivt som ét program. Det gemte program kan nemt hentes.
Du kan finde oplysninger om, hvordan du henter et program, under "HENTNING AF ET PROGRAM".
For eksempel kan man forestille sig, at CAD-tegninger i A3-størrelse (11" x 17") kopieres en gang om måneden til arkivering ved brug af følgende indstillinger:

- CAD-tegningerne i A3-størrelse (11" x 17") formindskes til A4-størrelse (8-1/2" x 11").
- For at reducere papirforbruget til det halve bruges der 2-sidet kopiering.
- Marginskift bruges til at afsætte en margin til arkiveringshuller.

Når et jobprogram ikke er gemt | Når et jobprogram er gemt
--- | ---
Reducerer A3 (11" x 17") til A4 (8-1/2" x 11"). Ændrer belysningsindstillingen. Indstiller til 2-sidet kopiering. Indstiller marginer. Indstiller hulindstillinger. Tryk på tasten [Start farve] eller [Start sort/hvid]. | Vælger kopiindstillinger. Tryk på tasten [Start farve] eller [Start sort/hvid].
Der bruges en del tid til at kopiere tegningerne hver måned, fordi alle indstillingerne ovenfor skal udføres. Her til kommer, at der kan opstå fejl, når der vælges indstillinger, så nogle kopier måske skal laves om. | Indstillingerne er gemt i et program, så de kan vælges ved et tryk på en tast. Det er enkelt og tager ingen tid. Hertil kommer, at alle indstillingerne er gemt, så der er ingen risiko for at lave fejl og derfor ingen grund til at lave kopier om pga. fejl.

- Der kan gemmes op til 48 programmer.
- Programindstillingerne gælder, også selvom der slukkes på hovedafbryderen.
- Et program kan også gemmes som en genvej på en forside eller i et bogmærke, og det er en hjælp, når det skal hentes.

## Betjening

Angiv den kopi-funktion, der skal gemmes.
Når basisskærmen anvendes, vises tasten [Programregistrering].
Tryk på tasten [Programregistrering] på handlingspanelet.
Tryk på en tast, der endnu ikke er i brug til programregistreringen.
En tast med et gemt program vises i farver. Tryk på en tast uden et gemt program.
Hvis et program ikke navngives, tildeles der automatisk et serienummer i stedet for et programnavn.
Navngiv programmet, og tryk på tasten [OK].
Der vises en meddelelse om udført registrering.
Vælg, om programmet skal registreres på forsiden eller i et bogmærke.
Når indstillingerne er fuldført, skal du trykke på .

- Hvis brugergodkendelse er aktiveret, registreres en genvej til programmet på brugerens forside eller i et bogmærke.
- Hvis brugergodkendelse er deaktiveret, vises skærmen til indtastning af administratoradgangskode. Når administratoradgangskoden er indtastet, er registreringen udført.

Kopiantallet kan ikke gemmes.
Til toppen